CELEX: 22002D0037
Language: hr
Date: 2002-04-19 00:00:00
Title: Odluka Zajedničkog odbora EGP-a br. 37/2002 od 19. travnja 2002. o izmjeni Priloga IX. (Financijske usluge) Sporazumu o EGP-u

11/Sv. 036
            
            
               HR
            
            
               Službeni list Europske unije
            
            
               229
            
         22002D0037
   
               L 154/22
            
            
               SLUŽBENI LIST EUROPSKE UNIJE
            
            
               19.04.2002.
            
         
      ODLUKA ZAJEDNIČKOG ODBORA EGP-a
   br. 37/2002
   od 19. travnja 2002.
   o izmjeni Priloga IX. (Financijske usluge) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog IX. Sporazumu izmijenjen je Odlukom Zajedničkog odbora EGP-a br. 73/2001 od 19. lipnja 2001. (1).
            
         
               (2)
            
            
               Direktiva 2001/34/EZ Europskog parlamenta i Vijeća od 28. svibnja 2001. o uvrštenju vrijednosnih papira u službenu kotaciju burze te o informacijama koje treba objaviti o tim vrijednosnim papirima (2) objedinjuje nekoliko akata trenutačno unesenih u Prilog IX. Sporazumu.
            
         
               (3)
            
            
               Direktivu 2001/34/EZ trebalo bi unijeti u Sporazum.
            
         
               (4)
            
            
               Direktivom 2001/34/EZ ukida se nekoliko akata koji su trenutačno uneseni u Sporazum, uključujući akte s prilagodbama EGP-u.
            
         
               (5)
            
            
               Prilagodbe EGP-u akata ukinutih Direktivom 2001/34/EZ ostaju na snazi osim ako ne sadrže prijelazne odredbe koje više nemaju svrhu,
            
         ODLUČIO JE:
   Članak 1.
   Prilog IX. Sporazumu mijenja se kako slijedi:
   
               1.
            
            
               Tekst točke 24. (Direktiva Vijeća 79/279/EEZ) zamjenjuje se sljedećim:
               „32001 L 0034: Direktiva 2001/34/EZ Europskog parlamenta i Vijeća od 28. svibnja 2001. o uvrštenju vrijednosnih papira u službenu kotaciju burze te o informacijama koje treba objaviti o tim vrijednosnim papirima (SL L 184, 6.7.2001., str. 1.).
               Odredbe Direktive, za potrebe ovog Sporazuma, sadrže sljedeće prilagodbe:
               
                           (a)
                        
                        
                           članak 41. Direktive ne primjenjuje se;
                        
                     
                           (b)
                        
                        
                           za države EFTA-e, datumi naznačeni u članku 90. Direktive su sljedeći:
                           
                                        
                                    
                                    
                                       Island: 1. siječnja 1994.
                                    
                                 
                                        
                                    
                                    
                                       Lihtenštajn: 1. siječnja 1997.
                                    
                                 
                                        
                                    
                                    
                                       Norveška: 1. siječnja 1994.”
                                    
                                 
                     
         
               2.
            
            
               Tekst točke 25. (Direktiva Vijeća 80/390/EEZ), točke 26. (Direktiva Vijeća 82/121/EZ) i točke 27. (Direktiva Vijeća 88/627/EEZ), briše se.
            
         Članak 2.
   Tekst Direktive 2001/34/EZ na islandskom i norveškom jeziku, koji se objavljuje u Dodatku o EGP-u Službenom listu Europskih zajednica, vjerodostojan je.
   Članak 3.
   Ova Odluka stupa na snagu 20. travnja 2002., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (3).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 19. travnja 2002.
      
         
            Za Zajednički odbor EGP-a
         
         
            Predsjednik
         
         P. WESTERLUND
         
      
   
   
      (1)  SL L 238, 6.9.2001., str. 22.
   
      (2)  SL L 184, 6.7.2001., str. 1.
   
      (3)  Ustavni zahtjevi nisu navedeni.